Basra Cumar Geelle oo ah guddoomiye ku xigeenka daladda Hanaqaad ayaa sheegtay in qalabka deeqda ahi qayb ka yahay barnaamijyo gargaar ah oo ay hay’addu ka fulinayso Laascaanood. Wakiilka hay’adda NPA ee gobolka Sool, Shugri Yuusuf Cabdi ayaa iyaduna sheegtay in deeqda loogu talo galay in lagu xoojiyo nolosha dadka ku barakacay Laascaanood.
Ku-xigeenka xoghayaha guud ee dhanka bini’aadannimada OIC Atta El-Manna Bakhit ayaa sheegay in shirkan uu daba socdo mid ka horreeyay oo sanadkii hore ka dhacay dalka Masar, wuxuuna sheegay in diirrada lagu saari doono qodista 650 ceelal biyood ah oo laga hirgelin doono goobaha abaaruhu ku dhufteen ee ay ku noolyihiin xoollo dhaqatada iyo beeraleyda.